שיחה:קהילת ויקיפדיה

message: תבנית החשיבות הונחה ללא נימוק. הערך שקיים ב-26 ויקיפדיות, טעון הרחבה, אבל נראה לי חשוב. זו קהילה ענקית ברחבי העולם. אני ממליץ לתרגם את תבנית:ויקיפדיה , שמופיעה ב-30 ויקיפדיות. אגסי - שיחה 21:05, 23 במרץ 2018 (IDT)
replies: text: התבנית הונחה על ידי , שכתב: "האם יש חשיבות כערך עצמאי?". אני חושב שאפשר לראות בשאלה זו סוג של נימוק. יוניון ג'ק - שיחה 22:07, 23 במרץ 2018 (IDT)
replies: text: :זה יותר שאלה מאשר נימוק. אז המחקנים הישראלים רוצים למחוק את הערך על כל קהילת הוויקיפדים בכל העולם? אגסי - שיחה 22:31, 23 במרץ 2018 (IDT)
replies: text: ::עיינתי בערך המקביל בויקיפדיה האנגלית, שארבע השורות הראשונות שלו תורגמו כדי ליצור את הקצרמר הנוכחי. אם נאמץ משם גם את שאר התוכן (או לפחות חלק ממנו) החשיבות תהיה ברורה. --א 158 - שיחה 22:53, 23 במרץ 2018 (IDT)
replies: text: :::קיימת חשיבות אנציקלופדית. מדובר בנושא עליו קיימת ספרות רבה במחקר, ואם השאיפה של ויקיפדיה היא לכלול את כל הידע האנושי, אז גם המחקר על קהילת ויקיפדיה הוא חלק מהידע האנושי ולכן ראוי לערך. לצערי, הערך נכתב כקצרמר מאוד דל וזה חבל מאוד. היה לדעתי עדיף לא ליצור את הערך בכלל, אולם משנוצר - אין למחוק אותו מטעמי חוסר חשיבות. אפשר להציב תבנית השלמה כי יש הרבה מה להשלים. הנה לדוגמה תוצאות ראשונות מגוגל סקולר שיכולות להועיל להרחבתו: כאן כאן כאן כאן כאן כאן כאן כאן וכאן. דוג'רית - שיחה 12:48, 24 במרץ 2018 (IDT)
replies: text: ::::אני מסכים,עם דוג'רית, למעט האמירה, לפיה היה עדיף שלא ליצור את הערך בכלל, מאחר שהוא נכתב כקצרמר מאוד דל. הניסיון מראה, שרבים נרתעים מלכתוב ערכים חשובים, כולל אלה בתבנית "לטיפול דחוף", כי הם לא מעוניינים לקחת על עצמם את המשימה לכתוב לבדם ערך גדול. לכן, לפעמים עדיף שייכתב ערך חשוב כקצרמר, כדי שוויקיפדים אחרים ירחיבו אותו, כמקובל במיזם שיתופי. אגסי - שיחה 12:58, 24 במרץ 2018 (IDT)
replies: text: ::::::ליטוף מיותר של האגו, שלא לומר מסריח מחשיבות עצמית.--כ.אלון - שיחה 13:31, 24 במרץ 2018 (IDT)
replies: text: :::::::סמליל ויקיפדיה, פסל ויקיפדיה, ויקיפדיה (שיר), ויקימדיה ישראל ומחיקת ערכים בוויקיפדיה חשובים, ואילו הקהילה הענקית של ויקיפדיה, שנעשו עליה מחקרים, לא חשובה? אגסי - שיחה 13:57, 24 במרץ 2018 (IDT)
replies: text: ::::::::אין כאן עניין של ליטוף לאגו. למעשה, הספרות בנושא כנראה יותר סוטרת לאגו מאשר מלטפת אותו. בבואנו לבחון את החשיבות האנציקלופדית - הליטופים והסטירות לא רלוונטיים. דוג'רית - שיחה 14:34, 24 במרץ 2018 (IDT)
replies: text: :::::::::אין ספק לגבי חשיבות ערך שקיים בכמעט 30 שפות. בר 👻 שיחה  05:19, 25 במרץ 2018 (IDT)
replies: text: ::::::::::אגב, לפני מספר ימים, ראיתי את הערך הזה בשער הקהילה כערך אדום ברשימת הערכים להכחלה. ראו תבנית:מיזם מתחלף. דוג'רית - שיחה 08:55, 25 במרץ 2018 (IDT)

text: חסר חשיבות כקצרמר. נשגב מבינתי למה אנשים עושים שמינית עבודה אם הם כבר טורחים לכתוב ערך על נושא מהסוג הזה. • צִבְיָה • שיחה • י' בניסן ה'תשע"ח 15:43, 26 במרץ 2018 (IDT)
אבל צביה, דיון חשיבות - מטרתו לבחון אם לנושא מסוים יש חשיבות אנציקלופדית או לא. העובדה שמדובר בקצרמר לא גורעת מהחשיבות האנציקלופדית של הנושא עצמו. אם הערך יימחק, ובעתיד עורך אחר יכתוב אותו כהלכה וירצה לפרסם אותו במרחב הערכים, העורכים ישאלו אותו אלו נסיבות השתנו מאז הצבעת המחיקה, כשכל מה שלמעשה השתנה זה רמת העבודה על הערך. אני לא אתנגד להעברת הערך לטיוטה, אבל אתנגד למחיקה שתסנדל אפשרות עתידית ליצירת ערך ראוי בנושא. דוג'רית - שיחה 17:38, 26 במרץ 2018 (IDT)

text: העברה לטיוטה לא שקולה למחיקה בגלל העדר חשיבות. כל יום מועברים עשרות ערכים לטיוטה. גילגמש • שיחה 17:41, 26 במרץ 2018 (IDT)
replies: text: :נכון גילגמש. בהקשר למה אתה מציין את זה? דוג'רית - שיחה 17:43, 26 במרץ 2018 (IDT)
replies: text: ::חשבתי שיש פה בעיה כלשהי בהבנת הנהלים. אני מצטער אם תגובתי לא הייתה קשורה לדיון. גילגמש • שיחה 19:54, 26 במרץ 2018 (IDT)
replies: text: :::כעת ראיתי שהערך הורחב במעט, והוא כבר לא קצרמר למחיקה, לדעתי. אגסי - שיחה 21:02, 26 במרץ 2018 (IDT)
replies: text: ::::היות שמדובר על נושא הקרוב לליבם של הרבה ויקיפדים, ולא דורש מיומנויות מיוחדות, אז אולי במקום האם לדון האם יש די מידע בערך כדי שיהפך לראוי, פשוט כל אחד יתרגם פיסקה אחת? ישראל שבט - שיחה 20:50, 27 במרץ 2018 (IDT)
replies: text: ::::::אולי אבל כל עוד זה לא נעשה יש להעביר את הדף לטיוטה. או למחוק אותו אפילו בהצבעת מחיקה מהסיבה הפשוטה שלהציג דף בנושא הזה באופן ספציפי (הגם שיש לו חשיבות) כקצרמר זו זילות לויקיפדיה העברית. ומקובל למחוק דפים שמצבם אינו הולם את הצגתם במרחב. מי-נהר - שיחה 01:27, 28 במרץ 2018 (IDT)
replies: text: :::::::אם למחוק - אז לא בטענה לחוסר חשיבות כי זה יסנדל ניסיונות עתידיים ליצור את הערך. מפעיל מערכת יכול להחליט אם יש טעם למחוק מסיבות אחרות. אני לא רואה כאן סיבה אחרת למחיקה (מדובר בקצרמר שדומה להרבה קצרמרים אחרים שלא נמחקים). לכן, האופציות לדעתי הן להשאיר את הערך או להעבירו לטיוטה. דוג'רית - שיחה 06:32, 28 במרץ 2018 (IDT)
יש לי את ערך זה בטיוטת תרגום אצלי, ואני כבר חודשיים מתקדם - בצעדי צב - להביאו לידי בשלות והעלאה. לא עלתה על דעתי להעלותו עד כעת כקצרמר ודל כמו ערך זה. אני מזדהה עם עמדת המחקנים כאן, אך אודה כי טבעי שאיני אובייקטיבי בזה. קובץ על יד ♦ שיחה ♦  21:00, 28 במרץ 2018 (IDT)

text: כל הכבוד , אם יש לך כבר חלקים כתובים, אז אולי תעלה לערך? עד שהערך עלה, כבר חבל להורידו. ישראל שבט - שיחה 21:14, 28 במרץ 2018 (IDT)
replies: text: :תרגמתי את הערך באמצעות התרגום הפנימי של ויקימדיה. אינני יודע איך ניתן להעתיק משם קוד מקור, ואני גם לא חושב ששייך. כבר בשלב זה דף הטיוטה שאצלי מכיל את רוב הערך האנגלי (60%), ואני מצטרף לתמיהת  לעיל. אני מתנגד בכלל ליצירת קצרמרים כאשר מדובר על נושאים שנכתב עליהם הרבה, אך ההתנגדות מחריפה כאשר ממילא מדובר בתרגום. זה חסר כל טעם (וגם לא הוגן) לרוץ וליצור ערך בן חמישה שורות על מנת שהגמדים ירחיבו אותו. קובץ על יד ♦ שיחה ♦  21:26, 28 במרץ 2018 (IDT)
replies: text: ::כשנשלים לכתוב את ויקיפדיה לא יהיו לנו בכלל קצרמרים. אנחנו משקיעים הרבה בוויכוחים כאן וגם בארגון מפגשי חורף וקיץ וכד', אז אפשר לצפות שנשקיע גם בהרחבה הערך על הקהילה. אגסי - שיחה 11:29, 30 במרץ 2018 (IDT)
replies: text: :::הניסיון המר מוכיח שהאינטרס של עורך להרחיב קצרמר של עורך אחר הוא הרבה פחות מאשר של יוצר הערך עצמו כשיודע שיש בעייתיות ביצירת הקצרמר שלו. קובץ על יד ♦ שיחה ♦  14:57, 30 במרץ 2018 (IDT)
replies: text: ::::לפעמים אנשים מרחיבים ערך קצר, במיוחד אם זה נושא שמאוד מעניין אותם. הניסיון גם מראה שרבים נרתעים מלכתוב ערכים גדולים. כתיבת קצרמרים הינה מקובלת כאן, ואנחנו לא מוחקים אותם. אבל אם נתחיל למתוח ביקורת נוקבת על כתיבת קצרמרים, זה לא יגרום לוויקיפדים לכתוב ערכים מלאים. אגסי - שיחה 15:19, 30 במרץ 2018 (IDT)
replies: text: :::::זה מה היה כתוב בערך בעת יצירתו, וכל עריכה אחרת לא נעשתה אחר כך על ידי יוצרת הערך:

text: :::::מקובלת אצלנו כתיבת קצרמרים, אך תרגום שתי שורות על ערך מהותי כזה, זו הלצה לשמה. בתחזית עתידות אני רואה זאת הפוך ממך, אגסי. אם היה ניתן לכתוב שתיים וחצי שורות ולצפות לגמדים, הייתי מעלה את הערך בצורה גסה זו ולא הייתי טורח לתרגם חלקים גדולים ממנו. אמנם הרווח היה שהערך היה עולה לפני חודשיים, אך ככל הנראה הוא היה נותר עד כעת בנפח דומה. כי למה לעבוד קשה אם אפשר לחפף. אני רואה זאת גם בכך שכעת אין לי כל כך חשק להמשיך לתרגם את הערך אם בעצם ניתן לקיים אותו גם במידע קלוש וחיוור. גורלו של ערך כזה - מחיקה מהירה. גם אלו שבאו אחריו והוסיפו בו עוד שתי שורות, לא נראה כי מהן תבוא הישועה. אצלי כעת בדף הטיוטה יש כפול כמה מהטקסט שנידבה יוצרת הערך, ולא חלמתי להעלות אותו בוסר. קובץ על יד ♦ שיחה ♦  20:33, 31 במרץ 2018 (IDT)
thread_title: חשיבות

message: בהינתן העבודה היפה שעושה קובץ על יד לכתיבת ערך קהילת ויקיפדיה (ראו טיוטה:קהילת ויקיפדיה) אך כיוון שהיא טרם הסתיימה ("...ולא חלמתי להעלות אותו בוסר" לעיל) אני מציע שנאחד בשלב זה את הערך (כלומר נשלב את התוכן הקיים כאן בויקיפדיה כפרק), כך שקובץ יוכל לעבוד על כתיבת הערך בנחת ובסיומה להעלות מחדש את הערך בצורה של ערך מורחב. ערן - שיחה 10:56, 1 באפריל 2018 (IDT)
replies: text: נעם דובב - שיחה 09:01, 2 באפריל 2018 (IDT)

text: דוג'רית - שיחה 10:23, 2 באפריל 2018 (IDT)

text: אומנם מלכתחילה הצעתי לעשות זאת, אך עכשיו כשקראתי את שתי הטיוטות, אני רואה שאין מה לאחד. זה אותו הטקסט, רק שהאחד הוא חמישית של האחר. אני בעד להשאיר את הערך כפי שהוא (כי למה להוריד מה שעלה ויש לו חשיבות). אבל כשקובץ על יד יסיים, יש למחוק את הערך ושהוא יעלה את הערך השלם מחדש. ישראל שבט - שיחה 09:05, 4 באפריל 2018 (IDT)
replies: text: : אני מסכים עם ישראל. למעשה, אין כאן מה לאחד. הוספתי בערך ויקיפדיה הפניה לערך קהילת ויקיפדיה, ולעת עתה - די בכך. יוניון ג'ק - שיחה 09:11, 4 באפריל 2018 (IDT)
replies: text: ::הערך לא עומד בפני עצמו כרגע, ולא ידוע מתי העבודה על הטיוטה תסתיים. ערן - שיחה 20:43, 4 באפריל 2018 (IDT)
replies: text: ::: מסכים עם יוניון. התו השמיני ♫ בא ונדבר על זה... 21:41, 8 באפריל 2018 (IDT)
replies: text: ::::אפשר הפוך: להעביר את התוכן לערך ויקיפדיה - הוא מתאים ביותר לפסקה "כוח אדם" - ולהפוך את דף זה להפניה לפסקה ההיא, וכשהטיוטה תסתיים היא תהיה ערך נרחב במקום ההפניה. קובץ על יד ♦ שיחה ♦  22:08, 8 באפריל 2018 (IDT)

text: :::, הערך כן עומד בפני עצמו. מדובר בקצרמר לגיטימי לחלוטין. אין שום מניעה שיישאר במרחב הערכים (אין בו שום שגיאות או תכנים בעייתיים או שנויים במחלוקת). מה גם שכתיבת הטיוטה החלה רק לפני 10 ימים. אני חושב שאפשר לגלות קצת יותר סבלנות כלפי מי שכותב אותו, ולהניח לו להמשיך במלאכתו בשקט ובשלווה. יוניון ג'ק - שיחה 20:36, 9 באפריל 2018 (IDT)
replies: text: ::::יוניון ג'ק: על פי מה שכתב קובץ על יד לעיל הוא החל לעבוד על התרגום לפני כחודשיים ולא לפני 10 ימים. כמו כן בצורתו הנוכחית הערך הזה אינו עומד בצורה עצמאית - לא כל פסקה מצדיקה ערך עצמאי במיוחד כאשר זה חלק מנושא רחב יותר. הצדקה לערך עצמאי היא כאשר יש הרחבה משמעותית שיוצרת למשל חוסר איזון בערך הראשי או כאשר יש חשיבות עצמאית ונפרדת מהנושא הראשי (דוגמה: לתורת היחסות יש חשיבות עצמאית גם ללא איינשטיין, ואילו אי אפשר לדבר על קהילת ויקיפדיה בלי ויקיפדיה). ערן - שיחה 20:58, 9 באפריל 2018 (IDT)

text: קובץ על יד ♦ שיחה ♦  22:09, 8 באפריל 2018 (IDT)

text: האיחוד - לפחות לתוך הערך "ויקיפדיה". מדובר בסך הכל בנושא שתיאורו אורך מספר שורות, כך שיהווה פרק נאה בערך המביא את הנושא כולו, ממנו ניתן יהיה לקשר לערך המורחב שקובץ עמל עליו כעת. Ldorfman • שיחה 02:02, 9 באפריל 2018 (IDT)

text: . למה הוא עובד על זה כערך נפרד? שיאחדו את הטיוטה עם הערך הנוכחי ושימשיך להרחיב אותו. למה לזרוק לפח את כל העריכות שנעשו על הערך הנוכחי? – אסף (Sokuya)שיחה 21:05, 9 באפריל 2018 (IDT)
replies: text: :, לא עבדתי על כך בנפרד, אלא עבדתי על הערך הרבה לפני שזה הנוכחי נוצר. העריכות שקיימות בערך הנוכחי קיימות כולן בדף הטיוטה, ואף לא דובר על השלכתן לפח, אלא רק על העברתן לערך על ויקיפדיה. קובץ על יד ♦ שיחה ♦  21:16, 9 באפריל 2018 (IDT)
*  גילגמש • שיחה 14:08, 13 באפריל 2018 (IDT)

text: איחוד, לפחות בשלב זה. נרו יאיר • שיחה • ל' בניסן ה'תשע"ח • 13:36, 15 באפריל 2018 (IDT)

text: לא כל כך הבנתי למה צריך להצביע על דבר טריוויאלי כזה. כל מי שרוצה יכול להוסיף תוכן נוסף לערך, לא צריך אישור מאף אחד לדבר כזה. • צִבְיָה • שיחה • ל' בניסן ה'תשע"ח 21:24, 15 באפריל 2018 (IDT)
נראה שיש רוב לאיחוד הערך עד לכתיבת ערך מלא. אם אף אחד מהמתנגדים לא מתעקש לקיים על כך הצבעה, אני חושב שאפשר לאחד את הערכים בעוד מספר ימים. ערן - שיחה 00:32, 16 באפריל 2018 (IDT)

text: , על פי מדיניות ויקיפדיה, משיש 2 מתנגדים או יותר - לא ניתן לאחד את הערכים ללא פתיחה בהצבעת מחלוקת. יוניון ג'ק - שיחה 09:59, 17 באפריל 2018 (IDT)
replies: text: :זה לא איחוד ערכים. זוהי טיוטה שכל מי שרוצה יכול להעתיק ממנה (ברשות הכותב) ולהעביר לערך הרלוונטי. די עם הביורוקרטיזציה הזו. הגיע הזמן שאנשים בקהילה יידעו להפעיל קצת שכל ישר. • צִבְיָה • שיחה • ב' באייר ה'תשע"ח 10:05, 17 באפריל 2018 (IDT)

text: :ויקיפדיה:מדיניות איחוד ערכים: "אם יש טעם לשקול איחוד, יתנהל דיון מקדים בדף השיחה של הערך, ללא הגבלת זמן מוגדרת. אם הצדדים אינם מוכנים להתפשר, וישנם לפחות שני מתנגדים, יוכלו הצדדים לפתוח הצבעת איחוד". במילים אחרות - התנהל דיון שבו יש רוב סביר לאיחוד, ואם מישהו מתעקש בהתנגדותו אז הוא יכול לפתוח הצבעה. ערן - שיחה 10:21, 17 באפריל 2018 (IDT)
thread_title: איחוד וכתיבת ערך מלא

message: שלום עורכים יקרים,
מצאתי קישור חיצוני אחד או יותר בקהילת ויקיפדיה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.technologyreview.com/featuredstory/520446/the-decline-of-wikipedia/ נמצא כקישור שבור. מומלץ להוסיף https://wayback.archive-it.org/all/20150619205842/http://www.technologyreview.com/featuredstory/520446/the-decline-of-wikipedia/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 12:16, 15 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.technologyreview.com/featuredstory/520446/the-decline-of-wikipedia/ נמצא כקישור שבור. מומלץ להוסיף https://wayback.archive-it.org/all/20150619205842/http://www.technologyreview.com/featuredstory/520446/the-decline-of-wikipedia/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 10:43, 22 בנובמבר 2023 (IST)
thread_title:  נמצאו קישורים חיצוניים שצריכים תיקון (נובמבר 2023)